SK Úradný vestník Európskej únie C 183/13

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 183/08

Č. pomoci: XA 112/09

Členský štát: Belgicko

Región: Vlaanderen

Názov schémy štátnej pomoci alebo názov podniku prijímajúceho individuálnu štátnu pomoc: Vlaamse Rundveeteelt Vereniging vzw

Právny základ: Decreet van 19 december 2008 houdende de algemene uitgavenbegroting van de Vlaamse Gemeenschap voor het begrotingsjaar 2009

Koninklijk besluit van 23 september 1971 betreffende de verbetering van het rundveeras

Koninklijk besluit van 27 februára 1991 betreffende de verbetering van het rundveeras

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 1,19 milióna EUR

Maximálna intenzita pomoci: Do 100 % administratívnych nákladov potrebných na založenie a udržiavanie evidencie stáda.

Do 70 % nákladov na testovanie prostredníctvom alebo v mene tretích strán na stanovenie genetickej kvality alebo úžitkovosti dobytka, okrem kontrol realizovaných vlastníkom dobytka a bežných kontrol kvality mlieka.

Dátum implementácie:: Pomoc sa môže poskytnúť od 1. mája a najskôr 15 dní po oznámení.

Pomoc sa môže poskytovať na základe vykonávacieho dekrétu. Tieto dekréty sa vypracúvajú raz za rok. Návrh vykonávacieho dekrétu sa ešte musí vypracovať a bude obsahovať doložku o odkladnej lehote.

Trvanie schémy štátnej pomoci alebo individuálnej štátnej pomoci: Pomoc sa bude poskytovať počas obdobia, ktoré sa končí 31. decembra 2009.

Účel pomoci: Registrované združenie Vlaamse Rundveevereniging (VRV) vedie plemenné knihy rôznych plemien hovädzieho dobytka. VRV uviedlo, že pomoc použije na pokrytie nákladov spojených so založením a vedením plemenných kníh, zapisovaním údajov o narodení a genealogických záznamov do databázy a vypracúvaním a vydávaním zootechnických osvedčení a osvedčení o pôvode.

VRV vykonáva aj testy na zistenie genetickej kvality alebo úžitkovosti dobytka. Tieto testy sa týkajú výroby mlieka.

Pomoc sa bude poskytovať podľa článku 16 nariadenia (ES) č. 1857/2006 a v súlade s jeho podmienkami.

Článok 16 ods. 1 písm. a): pomoc v podiele až do 100 % na krytie administratívnych nákladov na založenie a vedenie evidencie stáda.

Článok 16 ods. 1 písm. b): pomoc do výšky 70 % nákladov na testy realizované tretími stranami alebo v ich mene s cieľom určiť genetickú kvalitu alebo úžitkovosť hospodárskych zvierat, s výnimkou kontrol, ktoré vykonáva vlastník hospodárskych zvierat, a pravidelných kontrol kvality mlieka.

Príslušné odvetvia hospodárstva: odvetvie hovädzieho dobytka

Názov a adresa orgánu poskytujúceho pomoc:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan 35, bus 40 1030 Brussel BELGIË

Webová stránka: http://www2.vlaanderen.be/ned/sites/landbouw/info/steun/eu.html

Ďalšie informácie: —

generálny tajomník Jules VAN LIEFFERINGE

Č. pomoci: XA 114/09

Členský štát: Belgicko

Región: Vlaanderen

Názov schémy štátnej pomoci alebo názov podniku prijímajúceho individuálnu štátnu pomoc: Vlaamse Bedrijfspluimvee- en Konijnenhouders vzw

Právny základ: Decreet van 19 december 2008 houdende de algemene uitgavenbegroting van de Vlaamse Gemeenschap voor het begrotingsjaar 2009

Koninklijk besluit van 2 juni 1998 betreffende de zoötechnische en genealogische voorschriften voor de verbetering en de instandhouding van de pluimvee- en konijnenrassen

Ministerieel besluit van 17 maart 2005 houdende de erkenning en subsidiëring van organisaties in het kader van de aanmoediging en de verbetering van de pluimvee- en konijnenfokkerij

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 0,01 milióna EUR

Maximálna intenzita pomoci: Maximálna intenzita pomoci je 100 % na pokrytie nákladov na poradenské služby poskytované tretími stranami a poplatkov za služby, ktoré nepredstavujú súvislú alebo pravidelnú činnosť a nevzťahujú sa na bežné prevádzkové výdavky podniku a ktoré zahŕňajú napríklad bežné služby daňového poradenstva, pravidelné právne služby alebo reklamu.

Dátum implementácie: Pomoc sa môže poskytovať s účinnosťou od 1. mája a najskôr 15 dní po oznámení.

Pomoc sa môže poskytovať prostredníctvom vykonávacej vyhlášky. Tieto vyhlášky sa vypracovávajú na ročnom základe. Návrh vykonávacej vyhlášky sa má ešte len vypracovať a jeho súčasťou bude ustanovenie o zastavení pomoci.

Trvanie schémy štátnej pomoci alebo individuálnej štátnej pomoci: Pomoc sa bude poskytovať v období do 31. decembra 2009.

Účel pomoci: Registrované združenie Vlaamse Bedrijfspluimvee- en Konijnenhouders vzw (VBPKH) naznačilo, že použije pomoc na poskytovanie poradenských služieb podnikom pôsobiacim v oblasti prvovýroby v sektore hydiny a králikov v súvislosti s právnymi predpismi o uznávaní špecializovaných poľnohospodárskych podnikov na chov hydiny, o výsledkoch pokrvnej príbuznosti králikov a identifikácii a registrácii poľnohospodárskych podnikov, o chorobách hydiny a odpade.

Pomoc sa má poskytovať na základe článku 15 nariadenia (ES) č. 1857/2006 a spĺňa kritériá v ňom uvedené.

Článok 15 ods. 2 písm. c): pokiaľ ide o poradenské služby poskytované tretími stranami: poplatky za služby, ktoré nepredstavujú súvislú ani pravidelnú činnosť, ani nesúvisia s bežnými prevádzkovými výdavkami podniku, a sú nimi napríklad bežné služby daňového poradenstva, pravidelné právne služby alebo reklama.

Príslušné odvetvia hospodárstva: hospodárske zvieratá

Názov a adresa orgánu poskytujúceho pomoc:

Departement Landbouw en Visserij Duurzame Landbouwontwikkeling Ellips, 6e verdieping Koning Albert II laan 35, bus 40 1030 Brussel BELGIË

Webová stránka: http://www2.vlaanderen.be/ned/sites/landbouw/info/steun/eu.html

Ďalšie informácie: —

generálny tajomník Jules VAN LIEFFERINGE

Č. pomoci: XA 115/09

Členský štát: Holandsko

Región: Holandsko

Názov schémy štátnej pomoci alebo názov podniku prijímajúceho individuálnu štátnu pomoc: Wijziging van de Regeling tijdelijke maatregelen dierziekten in verband met de vaccinatie tegen Q-koorts in 2009

Právny základ:

— Artikel 29, eerste lid, 30, vierde lid, en 45, eerste en derde lid, van de Diergeneesmiddelenwet,

— artikel 17 van de Gezondheids- en welzijnswet voor dieren,

— artikel 3 van het Besluit gebruik sera en entstoffen.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 1,8 mil. EUR

Maximálna intenzita pomoci: 100 %

Dátum implementácie: Čo najskôr po schválení Európskou komisiou. Najlepšie 15. apríla 2009.

Trvanie schémy štátnej pomoci alebo individuálnej štátnej pomoci: do 1. januára 2010.

Účel pomoci: Predchádzanie nákazlivej zvieracej chorobe horúčke Q, ako sa uvádza v článku 10 nariadenia (ES) č. 1857/2006.

Príslušné odvetvia hospodárstva: Chov oviec a kôz

Názov a adresa orgánu poskytujúceho pomoc:

Ministerie van Landbouw, Natuur en Voedselkwaliteit Postbus 20401 2500 EK Den Haag NEDERLAND

Internetová stránka: http://www.minlnv.nl/portal/page?_pageid=116,1640461&_dad=portal&_schema

Ďalšie informácie: V dôsledku tejto schémy bola veľká časť južného Holandska označená ako vakcinačná oblasť proti horúčke Q. V tejto oblasti je očkovanie proti horúčke Q povinné pre ovce a kozy chované na mlieko vo veľkých poľnohospodárskych podnikoch s viac ako 50 dospelými ovcami a kozami, ako aj v poľnohospodárskych podnikoch so sociálnou funkciou. Príkladom poľnohospodárskych podnikov so sociálnou funkciou sú detské farmy, farmy sociálnej starostlivosti a zoologické záhrady. Mimo vakcinačnej oblasti je očkovanie povinné pre ovce a kozy v poľnohospodárskych podnikoch, ktoré úrad pre bezpečnosť potravín a spotrebiteľských výrobkov (Voedsel en Waren Autoriteit) označil za nakazené horúčkou Q v zmysle výnosu o podozrivých zvieratách (Besluit verdachte dieren). Očkovaciu kampaň koordinuje zdravotný úrad pre zvieratá (Gezondheidsdienst voor Dieren). Majiteľ zvierat zodpovedá za ich očkovanie. Zvieratá však očkuje veterinárny lekár. Očkovacia látka, ktorá sa má použiť v prípade povinného, ako aj dobrovoľného očkovania proti horúčke Q, je k dispozícii bezplatne a poskytuje sa veterinárnym lekárom vykonávajúcim očkovanie. Správne náklady súvisiace s povinným očkovaním takisto hradia príslušné orgány. Obidve formy štátnej pomoci sú v súlade s článkom 10 nariadenia (ES) č. 1857/2006. Štátna pomoc sa poskytuje malým a stredným podnikom v súlade s týmto nariadením. Táto pomoc sa poskytuje v naturáliách v súlade s odsekom 1 písm. b) uvedeného článku. Štvrtý článok sa dodržuje prostredníctvom iných ustanovení, ktoré sa už uplatňujú v súlade so schémou na prevenciu proti zavlečeniu horúčky Q. Očkovacia stratégia je súčasťou národného programu prevencie a kontroly horúčky Q. Okrem toho, horúčka Q je zvieracie ochorenie, ktoré sa uvádza na zozname OIE, čím sú splnené požiadavky uvedené v odseku 7. Taktiež sa zohľadnil článok 10 ods. 3, 5, 6 a 8.

Č. pomoci: XA 116/09

Členský štát: Holandsko

Región: neuplatňuje sa

Názov schémy štátnej pomoci alebo názov podniku prijímajúceho individuálnu štátnu pomoc: Regeling LNV-subsidies (omschrijving steun: Modernisering landbouwbedrijven, onderdeel jonge landbouwers).

Právny základ: Regeling LNV-subsidies: artikel 1:2, artikel 1:3, artikel 1:20, artikel 2:1, artikel 2:2, artikel 2:37, artikel 2:42, artikel 2:44, artikel 2:45.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc sa financuje z doplnkovej sumy (332,6 milióna EUR) výkazu opatrení č. 121 programu pre rozvoj vidieka na obdobie 2007 – 2013.

Maximálna intenzita pomoci: 40 % výdavkov uvedených v článku 4 ods. 4 nariadenia (ES) č. 1857/2006 pri zohľadnení maximálnej výšky pomoci uvedenej v článku 4 ods. 9 nariadenia (ES) č. 1857/2006 (400 000 EUR na obdobie troch fiškálnych rokov na podnik).

Na základe článku 2:45 režimu subvencií ministerstva poľnohospodárstva, prírody a akosti potravín musí príjemca pomoci určenej na investície uzavrieť písomnú dohodu o pôžičke s dobou splatnosti najmenej tri roky; pomoc sa rovná najviac sume tejto pôžičky (v maximálnej výške 100 000 EUR).

Dátum implementácie: Čo najskôr, v súlade s článkom 20 ods. 1 nariadenia (ES) č. 1875/2006.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Účelom je podporiť investície do zlepšení a modernizácie podnikov so zameraním na zefektívnenie výroby, výrobu nových alebo lepších výrobkov a/alebo zvýšenie kvality a udržateľnosti výrobných procesov a výrobkov. Táto časť pomoci je určená výlučne mladým poľnohospodárom, ktorým v mnohých prípadoch chýbajú dostatočné finančné prostriedky na investície zvyšujúce udržateľnosť a životaschopnosť podniku.

Podpora je v súlade s podmienkami stanovenými v článku 4 nariadenia (ES) č. 1857/2006. Oprávnené náklady tvoria náklady na investovanie.

Príslušné odvetvia hospodárstva: Všetky primárne poľnohospodárske podniky vyrábajúce výrobky, ktoré sa uvádzajú v prílohe I k Zmluve o ES.

Názov a adresa orgánu poskytujúceho pomoc:

Ministerie van Landbouw, Natuur en Voedselkwaliteit Postbus 20401 2500 EK Den Haag NEDERLAND

Webová stránka: http://www.minlnv.nl/loket

http://wetten.overheid.nl/BWBR0021281/geldigheidsdatum_08-04-2009 > pozri články 1:2, 1:3, 1:20, 2:1, 2:2, 2:37, 2:42, 2:44 a 2:45.

Ďalšie informácie: Ide o náhradu doplnkovej sumy uvedenej v XA 85/07 (76,60 mil. EUR). Nová doplnková suma vrátane doplnkovej sumy uvedenej v XA 85/07 sa rovná 332,6 mil. EUR.

Č. pomoci: XA 117/09

Členský štát: Holandsko

Región: neuplatňuje sa

Názov schémy štátnej pomoci alebo názov podniku prijímajúceho individuálnu štátnu pomoc: Regeling LNV-subsidies (omschrijving steun: Modernisering landbouwbedrijven, onderdeel verduurzaming land- en tuinbouw).

Právny základ: Ministerstvo poľnohospodárstva, schéma pomoci na ochranu prírody a kvalitu potravín: článok 1 ods. 2, 3, 20 a článok 2 ods. 1, 2 a 37.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc je financovaná z doplnkovej pomoci v hodnote (332,6 milióna EUR) podľa opatrenia 121 z programu rozvoja vidieka 2007 – 2013.

Maximálna intenzita pomoci: 40 % výdavkov uvedených v článku 4 ods. 4 nariadenia (ES) č. 1857/2006 pri zohľadnení maximálnej sumy pomoci uvedenej v článku 4 ods. 9 nariadenia ES č. 1857/2006 (400 000 EUR za tri rozpočtové roky na podnik.)

Dátum implementácie: Čo najskôr v súlade s článkom 20 ods. 1 nariadenia (ES) č. 1857/2006.

Trvanie schémy štátnej pomoci alebo individuálnej štátnej pomoci: Do 31. decembra 2013.

Účel pomoci: Cieľom pomoci je podporiť investície na zlepšenie a modernizáciu podnikov, s cieľom zlepšiť kvalitu a udržateľnosť produkčných procesov a výrobkov. Investície sa môžu využiť aj na výrobu nových alebo lepších výrobkov a/alebo zvýšenie účinnosti výroby.

Pomoc je v súlade s článkom 4 nariadenia (ES) č. 1857/2006. Oprávnené náklady sú investičné náklady.

Príslušné odvetvia hospodárstva: Všetky poľnohospodárske podniky prvovýroby, ktoré vyrábajú výrobky uvedené v prílohe I k Zmluve o ES.

Názov a adresa orgánu poskytujúceho pomoc:

Ministerie van Landbouw, Natuur en Voedselkwaliteit Postbus 20401 2500 EK Den Haag NEDERLAND

Webová stránka: http://www.minlnv.nl/loket

http://wetten.overheid.nl/BWBR0021281/geldigheidsdatum_08-04-2009 článok 1 ods. 2, 3, 20 a článok 2 ods. 1, 2 a 37.

Ďalšie informácie: Toto je nahradenie doplnkovej pomoci (76,60 milióna EUR) uvedenej v XA 86/07. Nová doplnková pomoc vrátane doplnkovej pomoci uvedenej v XA 86/07 je 332,6 milióna EUR.